Ռոման Աբրամովիչ

Ռոման Արկադևիչ Աբրամովիչ (, , ), ռուս-իսրայելական գործարար միլիարդատեր, քաղաքական գործիչ, բարերար։ Միլհաուզ ԼԼՍ ընկերության սեփականատերը։ Նրան է պատկանում նաև անգլիական Չելսի ֆուտբոլային ակումբը։ 2000-2008 թվականներին եղել է Ռուսաստանի Դաշնության Չուկոտկայի ինքնավար օկրուգի նահանգապետը։

Forbes ամսագրի հրապարակած տվյալների համաձայն՝ 2019 թվականին Աբրամովիչի կարողությունը գնահատվել է 12,9  միլիարդ ամերիկյան դոլար, 2021 թվականի տվյալներով՝ 14,5 միլիարդ դոլար։ Իսրայելում ամենահարուստ մարդկանց ցանկում նա գրավում է երկրորդ, Ռուսաստանում՝ տասնմեկերորդ, Մեծ Բրիտանիայում՝ իններորդ, աշխարհում՝ 124-րդ տեղը։ Ռոման Աբրամովիչը 1999-2013 թվականներին բարեգործական նպատակներով նվիրաբերել, ծախսել է ավելի քան երկուսուկես միլիարդ դոլար՝ առավել, քան ներկայումս ապրող որևէ ռուսաստանցի։ Նվիրաբերված այդ գումարներով Չուկոտկայում կառուցվել են դպրոցներ, հիվանդանոցներ, ճանապարհներ և ենթակառուցվածքային այլ օբյեկտներ։ Նա բարեգործական նպատակներով մեծ գումարներ է նվիրաբերում նաև Պորտուգալիայի հրեական համայնքին։
 
Աբրամովիչին քննադատողները նրան պիտակավորում են որպես օլիգարխի, շեշտում, որ իր հսկայական կարողությունը ստեղծել է Ռուսաստանի առաջին նախագահ Բորիս Ելցինի մերձավոր շրջապատի հետ սերտ կապեր հաստատելու շնորհիվ։

Ծանոթագրություններ 

 

1966 ծնունդներ
Հոկտեմբերի 24 ծնունդներ
Ռուս գործարարներ
Ռուսաստանի պետական դումայի անդամներ
Բարեկամության շքանշանի ասպետներ (Ռուսաստան)
Մոսկվայի պետական իրավաբանական ակադեմիայի շրջանավարտներ
Պատվո շքանշանի ասպետներ (Ռուսաստան)
Ռուս քաղաքական գործիչներ